3 En God het gesê:Laat daar lig wees! En daar was lig.
6 En God het gesê:Laat daar 'n uitspansel wees tussen die waters, en laat dit skeiding maak tussen waters en waters.
9 En God het gesê:Laat die waters onder die hemel hulle op een plek versamel, sodat die droë grond sigbaar word. En dit was so.
11 En God het gesê:Laat die aarde voortbring grasspruitjies, plante wat saad gee en bome wat, volgens hulle soorte, vrugte dra, waarin hulle saad is, op die aarde. En dit was so.
14 En God het gesê:Laat daar ligte wees aan die uitspansel van die hemel, om skeiding te maak tussen die dag en die nag; en laat hulle dien as tekens sowel vir vaste tye, asook vir dae sowel as jare.
16 God het toe die twee groot ligte gemaak:die groot lig om te heers oor die dag en die klein lig om te heers oor die nag; ook die sterre.
20 En God het gesê:Laat die waters wemel met 'n gewemel van lewende wesens, en laat die voëls oor die aarde vlieg langs die uitspansel van die hemel.
22 En God het hulle geseën en gesê:Wees vrugbaar en vermeerder en vul die waters in die see, en laat die voëls op die aarde vermeerder.
24 En God het gesê:Laat die aarde lewende wesens voortbring volgens hulle soorte:vee, kruipende diere en wilde diere van die aarde volgens hulle soorte. En dit was so.
26 En God het gesê:Laat Ons mense maak na ons beeld, na ons gelykenis, en laat hulle heers oor die visse van die see en die voëls van die hemel en die vee en oor die hele aarde en oor al die diere wat op die aarde kruip.
28 En God het hulle geseën, en God het vir hulle gesê:Wees vrugbaar en vermeerder en vul die aarde, onderwerp dit en heers oor die visse van die see en die voëls van die hemel en oor al die diere wat op die aarde kruip.
29 Verder het God gesê:Ek gee nou aan julle al die plante wat saad gee, wat op die hele aarde is, en al die bome waar boomvrugte aan is, wat saad dra. Dit sal julle voedsel wees.